alexandrainst/scandi-wiki huggingface dataset:
Galina Likhatsjova

Galina Vladimirovna Likhatsjova (født 15. juli 1977) er en russisk skøyteløper. Hun vant bronsemedalje i forfølgelse lag i Vinter-OL 2006 i Torino sammen med Jekaterina Abramova og Jekaterina Lobysjeva. Hun er tatt i den russiske troppen til Vinter-OL 2010 i Vancouver.

Likhatsjova er en allroundløper som har spesialisert seg på de lange distansene. Hun debuterte i verdenscupen i november 1998, men kom ikke blant de 10 beste før november 2005 da hun ble nummer 10 på  meter på hjemmebane i Moskva.

Personlige rekorder

Referanser

Eksterne lenker 
 
  Galina Likhatsjova på SpeedskatingResults.com (personlige rekorder og resultater fra og med 2007/08-sesongen)
  Galina Likhatsjova på Jakub Majerski's Speedskating database (Adelskalender distanser og sammenlagt)
 
Bilder
 Bilder av Galina Likhatsjova på SpeedSkatingPhotos.info/DesgPhoto.com

Russiske skøyteløpere
Olympiske bronsemedaljevinnere for Russland
Olympiske bronsemedaljevinnere i hurtigløp på skøyter
Medaljevinnere under Vinter-OL 2006
Deltakere for Russland under Vinter-OL 2006
Skøyteløpere under Vinter-OL 2006
Deltakere for Russland under Vinter-OL 2010
Skøyteløpere under Vinter-OL 2010
Deltakere for Russland i allround-VM på skøyter
Deltakere for Russland i enkeltdistanse-VM på skøyter
Personer fra Jekaterinburg
Artikler i skøytesportprosjektet
Rolf Jacobsen (politiker)

Rolf Jacobsen (født 30. november 1865 i Fredrikstad, død 22. februar 1942 i Oslo) var en norsk jurist og politiker (Venstre). Han var dessuten aktiv i avholdsbevegelsen og støttet brennevinsforbudet.

Jacobsen tok examen artium i 1881 og ble cand.jur. i 1885. Han var konstituert sorenskriver i Nordre Gudbrandsdalen i tre år og fullmektig samme sted 1885–1890. Han var advokatfullmektig i Oslo 1890–1893 og høyesterettsadvokat med egen forretning samme sted 1893–1903. Senere var han sorenskriver i Steigen fra 1903 og sorenskriver i Vinger og Odal 1917–1924 og 1926–1936. Etter dette var han tilbake til advokatvirke i Oslo.

Jacobsen var medlem av Narvik formannskap 1907–1910 og var ordfører 1910–1911 og varaordfører en periode i 1912. Senere var han medlem av Vinger herredsstyre 1919–1925 og 1928–1936. Han var direksjonsmedlem i Ofotens Bank og i Vinger Sparebank og hadde også andre lokale verv.

Han var innvalgt på Stortinget fra Nordre Salten krets i Nordlands amt i to perioder (1913–1918) og var hele tiden formann i Stortingets konstitusjonskomité. Han var forsvarsminister i Johan Ludwig Mowinckels første regjering fra 25. juli 1924 til 4. mars 1926.

Jacobsen var aktiv i avholdsbevegelsen og blant annet formann i Avholdsfolkets Landsnevnd og Statens edruelighetsråd.

Jacobsen var sønn av krigskommissær og politiker Albert Marius Jacobsen, og nevø av politiker Oscar Jacobsen.

Stortingskomiteer 
 1916–1918 formann i Konstitusjonskomiteen
 1913–1915 formann i Konstitusjonskomiteen

Referanser

Eksterne lenker 
 

Norske forsvarsministre
Venstre-statsråder
Norske statsråder 1905–1940
Stortingsrepresentanter fra Venstre
Stortingsrepresentanter for Nordland
Stortingsrepresentanter 1916–1918
Stortingsrepresentanter 1913–1915
Ordførere i Narvik
Venstre-ordførere i Nordland
Lokalpolitikere i Vinger
Venstre-politikere i Hedmark
Norske høyesterettsadvokater
Sorenskrivere
Norske dommere
Personer fra Fredrikstad kommune
Nodar Kumaritashvili

Nodar Kumaritashvili (georgisk: ნოდარ ქუმარიტაშვილი; født 25. november 1988 i Bordzjomi i Georgia som den gang var i Sovjetunionen, død 12. februar 2010 i Whistler i Canada) var en georgisk aker som har konkurrert siden 2008. Hans beste resultat i en større konkurranse var en 55.-plass i verdenscupen i aking i 2008-2009, hans første sesong. Han ble tatt ut til å representere Georgia under Vinter-OL 2010, som skulle ha vært hans første olympiske leker. 

Kumaritashvili pådro seg livstruende skader under en trening i OL-anlegget Whistler Sliding Centre den 12. februar 2010 da han falt av kjelken ved den siste svingen før målpassering, og ble kastet ut av banen hvor han traff en upolstret stålstolpe. Han ble fraktet med ambulansehelikopter til sykehuset i Whistler hvor han senere døde av skadene han ble påført.

Referanser

Eksterne lenker 
 
 FIL-profil
 Vancouver2010.com

Georgiske akere
Deltakere for Georgia under Vinter-OL 2010
Akere under Vinter-OL 2010
Dødsfall som følge av idrettsulykker
Personer fra Samtskhe-Javakheti
Fødsler i 1988
Dødsfall i 2010
Guo Chun

Guo Chun (forenklet kinesisk: 郭纯, tradisjonell kinesisk: 郭純, pinyin: Guō Chún, Wade-Giles: Kuo Ch'un; født 1370 i fylket Yongjia i provinsen Zhejiang i Kina, død 1444) var en kinesisk keiserlig maler tidlig under Mingdynastiet. Han var kjent også som Wentong eller under psevdonymet Pu'an, og er kjent for sine landskapsmalerier.

Litteratur
 Zhongguo gu dai shu hua jian ding zu (中国古代书画鑑定组). 2000. Zhongguo hui hua quan ji (中国绘画全集). Zhongguo mei shu fen lei quan ji. Beijing: Wen wu chu ban she. Bind 10.

Kinesiske malere
Malere under Ming-dynastiet
Personer fra Wenzhou
Bogdan Macovei

Bogdan Macovei (født 28. januar 1983 i Vatra Domei, Romania) er en moldovsk aker som har konkurrert siden 2003. Hans beste resultat i en større konkurranse er en 30.-plass i singelkonkurransen under vinter-OL 2006 i Torino, Italia. Han deltok også i Vinter-OL 2010 og 2014.

Referanser

Kilder 
 OL-resultat fra 2006
 FIL-profil
 Yahoo! profil

Eksterne lenker 
 

Moldovske akere
Deltakere for Moldova under Vinter-OL 2006
Akere under Vinter-OL 2006
Deltakere for Moldova under Vinter-OL 2010
Akere under Vinter-OL 2010
Deltakere for Moldova under Vinter-OL 2014
Akere under Vinter-OL 2014
Personer fra Suceava
Keisersmeller

Keisersmeller (Elater ferrugineus) er en stor smellerbille med røde dekkvinger. Den er svært sjelden i Norge, siste funn var i Larvik i 2011.

Referanser

Eksterne lenker 
 
 

Smellere
Neshornbille

Neshornbille (Oryctes nasicornis) er eneste nordeuropeiske representant for underfamilien hornbiller (Dynastinae), som omfatter noen av verdens største biller.

Utseende 
Med sine  er den ikke den lengste av de norske billene, men likevel den tyngste (noen av underartene kan bli opptil 60 millimeter lange). Billen er blankt nøttebrun til nesten svart på farge, høyt hvelvet og kraftig bygd. Hannen har et langt, krumt, bakoverrettet horn i pannen, hos hunnen er hornet vanligvis redusert til en spiss knøl. Hornlengden varierer mye, normalt er hornet forholdsvis større hos større individer (allometrisk vekst). Undersiden er spredt kledt med lange, gulaktige hår, beina er korte og kraftige.

Levevis 
Neshornbillens opprinnelige habitat var trolig gammel eikeskog, men i dag finnes den oftest i hauger av kompost og særlig sagmugg, derfor er den ofte vanlig nær sagbruk. Larvene bruker  på utviklingen og når fullt utvokst en lengde på . De voksne billene er glade i søte safter. De flyr gjerne i skumringen på varme sommerdager. I motsetning til flere av de tropiske Oryctes-artene er ikke denne arten regnet som et skadedyr.

Utbredelse 
Arten er utbredt over det meste av Europa, i Nord-Afrika og østover til Pakistan. Neshornbillen er funnet over mye av Sør-Norge, men er bare vanlig på Sør-Østlandet.

Systematisk plassering og liste over underarter 

 Ordenen biller, Coleoptera Linnaeus, 1758
 Underordenen Polyphaga
 Overfamilien Scarabaeoidea Latreille, 1806
 Familien skarabider (Scarabaeidae) Latreille, 1806
 Underfamilien hornbiller, Dynastinae (eventuelt familien Dynastidae)
 Stammen Oryctini
 Slekten Oryctes Illiger, 1798
 Neshornbille, Oryctes nasicornis (Linnaeus, 1758) - underarter:
 Oryctes nasicornis afghanistanicus Endrödi, 1938
 Oryctes nasicornis chersonensis Minck, 1915
 Oryctes nasicornis corniculatus Villa & Villa, 1833 - noen ganger regnet som en egen art
 Oryctes nasicornis edithae Endrödi, 1938
 Oryctes nasicornis grypus Illiger, 1803
 Oryctes nasicornis hindenbergi Minck, 1915
 Oryctes nasicornis holdhausi Minck, 1914
 Oryctes nasicornis illigeri Minck, 1915
 Oryctes nasicornis kuntzeni Minck, 1914
 Oryctes nasicornis laevigatus Heer, 1841
 Oryctes nasicornis latipennis Motschulsky, 1845
 Oryctes nasicornis mariei Bourgin, 1949
 Oryctes nasicornis nasicornis (Linnaeus, 1758) - finnes i Norge
 Oryctes nasicornis ondrejanus Minck, 1916
 Oryctes nasicornis polonicus Minck, 1916
 Oryctes nasicornis przevalskii Semenov & Medevedev, 1932
 Oryctes nasicornis punctipennis Motschulsky, 1860
 Oryctes nasicornis shiraticus Endrödi & Petrovitz, 1974
 Oryctes nasicornis transcaspicus Endrödi, 1938
 Oryctes nasicornis turkestanicus Minck, 1915

Referanser

Eksterne lenker 
 
 Dynastidae du Monde - sjekkliste over verdens hornbiller med liste over underartene 

Hornbiller
Europas insekter
Sentral-Asias insekter
Dominik Paris

Dominik Paris (født 14. april 1989 i Meran) er en italiensk alpinist.

Han debuterte i verdenscupen i alpint 19. desember 2008, og hans første seier kom i utfor i Bormio 29. desember 2012. Han vant utfor i Hahnenkammrennene i 2013, 2017 og 2019.
Paris deltok for Italia under Vinter-OL 2010, men fullførte ikke i noen av øvelsene han deltok i.

I VM i alpint 2013 i Schladming ble han nummer to i utfor, 46 hundredeler etter Aksel Lund Svindal.

Under Vinter-OL 2022 i Beijing, ble han nummer 6 i utfor.

Pallplasseringer i verdenscupen 
Oppdatert etter sesongen 2019/20

Referanser

Eksterne lenker 
 
 

Italienske alpinister
Deltakere for Italia under Vinter-OL 2010
Alpinister under Vinter-OL 2010
Deltakere for Italia under Vinter-OL 2014
Alpinister under Vinter-OL 2014
Deltakere for Italia under Vinter-OL 2018
Alpinister under Vinter-OL 2018
Deltakere for Italia under Vinter-OL 2022
Alpinister under Vinter-OL 2022
Personer fra Meran
Shane Dobbin

Shane Roy Dobbin (født 22. januar 1980 i Palmerston North) er en skøyteløper fra New Zealand. 
Dobbin startet med rulleskøyter hvor han fire ganger har blitt verdensmester (2000, 2004, 2006 og 2008), men startet med skøyter i 2008. Han deltok på 5000 meter under OL 2010 i Vancouver, der han ble nummer 17.

Under allround-VM 2010 i Heerenveen ble han nummer 12 etter å ha satt ny personlig og nasjonal rekord på avslutningsdistansen, 10 000 meter, med tiden 13.30,30.

Meritter 
Olympiske leker (Vinter) deltatt i 1 OL (ved 1 konkurranse)
 Vancouver 2010 på 5000m.
 beste resultat 17.-plass på 5000m i Vancouver 2010.

Allround-VM på skøyter (deltatt 2 ganger)
 Heerenveen 2010 og Calgary 2011.
 beste resultat 9.-plass sammenlagt i 2011.

Enkeltdistanse-VM på skøyter (deltatt 2 ganger) (ved 4 konkurranser)
 Vancouver 2009 på 10000m og Inzell 2011 på 1500m, 5000m og 10000m.
 beste resultat 5.-plass i 2011 på 10000m.

Sammenlagt i Verdenscupen

Personlige rekorder 
Oppdatert per 14. mars 2011

Referanser

Eksterne lenker 
 
  Offisiell Blogg
  Profil på ISU sine sider.
  Shane Dobbin på Jakub Majerski's speedskating database.
  Shane Dobbin på SpeedSkatingResults.com
  Biografi på Skatelog.com
  Shane Dobbin  på Olympic.org.nz
 
 
Bilder
  Bilder av Shane Dobbin

Newzealandske skøyteløpere
Newzealandske inlineløpere
Deltakere for New Zealand under Vinter-OL 2010
Skøyteløpere under Vinter-OL 2010
Deltakere for New Zealand under Vinter-OL 2014
Skøyteløpere under Vinter-OL 2014
Deltakere for New Zealand under Vinter-OL 2018
Skøyteløpere under Vinter-OL 2018
Personer fra Manawatu-Wanganui Region
Artikler i skøytesportprosjektet
Chris Mazdzer

Chris Mazdzer (født 26. juni 1988 i Pittsfield, Massachusetts) er en amerikansk aker som har konkurrert siden 2006. Han ble nummer fire under singelkonkurransen i VM i 2009 i Lake Placid, USA. Han deltok i Vinter-OL 2010 og 2014.

Han tok sølv under Vinter-OL 2018.

Under Vinter-OL 2022 i Beijing, ble han nummer 8.

Referanser

Eksterne lenker 
 

Akere fra USA
Olympiske sølvmedaljevinnere for USA
Deltakere for USA under Vinter-OL 2010
Akere under Vinter-OL 2010
Deltakere for USA under Vinter-OL 2014
Akere under Vinter-OL 2014
Deltakere for USA under Vinter-OL 2018
Akere under Vinter-OL 2018
Medaljevinnere under Vinter-OL 2018
Deltakere for USA under Vinter-OL 2022
Akere under Vinter-OL 2022
Personer fra Pittsfield
Fødsler i 1988
Olympiske medaljevinnere i aking
Stian Joneid

Stian Joneid (født 3. juli 1978 i Sarpsborg) er en norsk musiker og sanger. Han er i hjemfylket kjent fra mange års medvirken i underholdningsbransjen, men er utenfor Østfold best kjent som sanger i Bjelleklang, hvor han ble medlem i 2009, da Finn Evensen forlot bandet. Han har også deltatt i Melodi Grand Prix 2007 med låta «Are You Ready», som gikk videre til «siste sjanse».

Har vært med i Åge Sten Nilsens hyllest til Queen "The Show Must Go On", som korist og solist, siden starten i 2007.

Joneid har i hjembyen markert seg som støttespiller for lokale idrettslag, og har sammen med musikerkollega Jonas Groth skrevet og spilt inn flere svært populære, patriotiske låter.

Diskografi 
Singler
 Are You Ready (2007)
 Gjestebud i Borg (2011), med Jonas Groth
 Overboard (2015)
 Vi Er Særpingær Alle Sammen - Cupfinalen 2015 (2015)
 Sammen Med Meg (2016), med JokR

Bjelleklang 
 Dumpa (2010)

Deltar på 
 One Way: Some Larry Norman Songs According to One Way (1997)
 Morten Holm Pettersen: Blomsterøya (1999)
 Kai Robert: Sommer'n er her nå/Sangen om tuneflua (1999)
 Universal: Tusenårslåta (2000)
 Morten Holm Project: Open Up (2002)
 Alan Vochec: Is... (2002)
 Skjebergjentene & Kai Robert: Skjebergjentene (2002)
 Roy Hansen: Fair (2003)
 Wig Wam: 667.. The Neighbour of the Beast (2004)
 Morten Holm Pettersen: Gjør det nå (2004)
 Morten Holm Pettersen: Tusler varsomt forbi (2004)
 Morten Holm Pettersen: The Raven (2005)
 Wig Wam: Hard to Be a Rock 'n' Roller (2005)
 Pål Ellingsen: Stormens øye (2005)
 Jan Groth: Bridges or Walls (2006)
 Melodi Grand Prix 2007: Melodi Grand Prix 2007 (2007)
 Gary O. Kane: Gary O. Kane (2008)
 Sarpsborg Sparta FK: Sammen er vi blå (2008)
 Kjell Widlund: Tiden går altfor fort (2008)
 Stian Soli: Storyteller Sessions (2008)
 Åge Sten Nilsen: Glamunition (2009)
 Magenta: Art and Accidents (2009)
 Olav Stedje: Ikkje utan deg (2010)
 Olav Stedje: Ikkje utan deg (2010)
 Sarpsborg 08: Særping te jæ dør (2010)
 Sarpsborg 08: Stolte særpehjerter (2011)
 Jan Groth: Mine julesanger (2011)
 Åge Sten Nilsen & Ensemble: The Show Must Go On – en hyllest til Queen live fra Drammens Teater 2009 (2012)
 Hver gang vi møtes: Hver gang vi møtes (2012)
 Sarpsborg 08: Stærke særpingær (2012)
 Hver gang vi møtes: Hver gang vi møtes – Sesong 2 (2012)
 Anita Skorgan: La høsten være som den er (2013)
 Olav Stedje: Vest for verdas ende (2013)
 Olav Stedje: Vi vandrar saman – Dei 20 gjevaste (2014)
 Stian Soli: Sjela i vater (2015)
 Bill Champlin, Joseph Williams & Peter Friestedt: CWF (2015)
 Jan Groth: The Writing on the Wall (2016)
 Ole Evenrud: Det vanskelige 6. albumet (2016)
 Hermanz: Dags att ge sig av (2016)
 Hermanz: Äntligen (2016)
 Hermanz: God jul (2016)
 Ole Evenrud: Fra da til nå (2017)
 Hermanz: Vinnarlott (2017)
 Hermanz: Snö (2017)
 onomatopoetikon: belong (2018)

Norske sangere
Deltakere i Melodi Grand Prix
Fødsler i 1978
Mykhaylo Renzhyn

Mykhaylo Renzhyn (født 1. januar 1978) er en israelsk alpinist.

Han debuterte i verdenscupen i alpint 13. desember 2008, men har ikke plassert seg blant de 30 beste i noe verdenscuprenn.

Renzhyn deltok i Vinter-OL 2006 og deltok også for Israel under Vinter-OL 2010. I 2010 oppnådde han en 35.-plass i slalåm som beste resultat.

Referanser

Eksterne lenker 
 

Israelske alpinister
Deltakere for Israel under Vinter-OL 2006
Alpinister under Vinter-OL 2006
Deltakere for Israel under Vinter-OL 2010
Alpinister under Vinter-OL 2010
Fødsler i 1978
Rolf Nordhagen (botaniker)

Rolf Nordhagen (født 21. oktober 1894 i Kristiania, død 8. mars 1979 i Oslo) var en norsk botaniker, kjent for sine studier i systematisk botanikk og plantegeografi. Med Gunvor Knaben (1911-1993) pekte han på at islandsvalmuen papaver radicatum sammen med andre planter kan ha overlevd siste istid på isfrie områder langs norskekysten (se overvintringsteorien).

Etter examen artium fra Kristiania katedralskole 1912 og cand.real. 1918 fra Det Kongelige Frederiks Universitet. Nordhagen var ansatt som assistent ved Botanisk hage ved Bergens museum fra 1915, men gikk i  1920 over i en stipendiatstilling og kunne  allerede i 1922 innkassere en dr.philos. på en avhandling om Kalktufstudier i Gudbrandsdalen.  Etter ett år i 1925 ved Norges landbrukshøgskole på Ås som lærer, var han tilbake i Bergen og virket tjue år som professor i systematisk botanikk og plantegeografi, samt  bestyrer for Botanisk hage ved Bergens museum.  Efter den andre verdenskrig hadde avsluttet flyttet han med familien til Oslo som  professor og bestyrer for både Botanisk hage og Botanisk museum ved Universitetet i Oslo. Han gikk av i 1964, men hadde da reist meget og skrevet derfra, blant annet til Marokko i 1923 og 1926.

Han var sønn av grafikeren Johan Nordhagen (1856–1956) og Christine Magdalene Johansen (1858–1933).  Rolfs bror var Olaf Nordhagen (1883–1925), arkitekten som stod for restaureringen av Nidarosdomen, men det året Olaf døde ble Rolf  gift i Oslo med Elisabeth Marie (Monna) Myhre (1900–1979), og i 1929 fikk de sønnen Per Jonas Nordhagen (1929) som også ble kunsthistoriker, mens Rolf Nordhagen jr. (1927–2013) ble fysiker og professor i informatikk.

Utgivelser 
Kun et begrenset utvalg.

Premier 
 Det Norske Videnskaps-Akademi innvalgt 1923
 Det Kongelige Norske Videnskabers Selskab innvalgt 1952
 Innvalgt i vitenskapsakademiene i København, Helsingfors, Uppsala, Stockholm, Göteborg og Lund. 
 Fridtjof Nansens belønning for fremragende forskning 1947
 æresdoktor ved Uppsala universitet 1957 
 St. Olavs Orden, ridder av 1. klasse 1957

Referanser 

Norske botanikere
Norske botanikkprofessorer
Professorer ved Universitetet i Oslo
St. Olavs Orden
Medlemmer av Det Kongelige Norske Videnskabers Selskab
Medlemmer av Det Norske Videnskaps-Akademi
Medlemmer av Kungliga Vetenskapsakademien
Autorer for botanikk og mykologi
Personer fra Oslo
Fødsler i 1894
Dødsfall i 1979
Manfred Öttl Reyes

Manfred Öttl Reyes (født 23. oktober 1993) er en peruansk alpinist.

Han har ikke debutert i verdenscupen i alpint, men har deltatt i en rekke FIS-renn.

Öttl Reyes deltok for Peru under Vinter-OL 2010 sammen med sin eldre søster Ornella. Han oppnådde en 67.-plass i storslalåm som beste resultat.

Referanser

Eksterne lenker 
 

Peruanske alpinister
Deltakere for Peru under Vinter-OL 2010
Alpinister under Vinter-OL 2010
Deltakere for Peru under Vinter-OL 2014
Alpinister under Vinter-OL 2014
Personer fra München
Fødsler i 1993
Christophe Roux

Christophe Roux (født 27. juli 1983 i Verbier i Sveits) er en moldovsk alpinist.

Han debuterte i verdenscupen i alpint 10. desember 2006, men har aldri plassert seg blant de 30 beste i noe verdenscuprenn.

Roux deltok for Moldova under Vinter-OL 2010 og oppnådde en 28.-plass i slalåm som beste resultat.

Referanser

Eksterne lenker 
 

Sveitsiske alpinister
Moldovske alpinister
Deltakere for Moldova under Vinter-OL 2010
Alpinister under Vinter-OL 2010
Personer fra kanton Wallis
Fødsler i 1983
Thorstein Wereide

Thorstein Gunnarsson Wereide (født 9. mars 1882 i Gloppen, død 14. desember 1969 i Oslo) var en norsk fysiker. Han var også en kjent kunstmaler og har blant annet gitt en større samling malerier til Nordfjord folkehøgskule.

Litt om studiene og fysikken 
Thorstein Wereide var sønn av gårdbruker Gunnar Absalonson Vereide (1853–1919) og Marte Torsteinsdatter Rye (1852–1927). Etter oppveksten på Ytre Vereide ved Gloppefjorden havnet han på bygdas private middelskole, før han reiste til Bergen og tok examen artium ved Hambros skole i 1903.  Deretter var han ett år ved Volda lærarhøgskule og ett år ved Krigsskolen. Omkring 1910 ble han cand.real. ved Universitetet i Oslo. Avhandlingen Sorets fenomæn. En undersøkelse av et fysisk problem sikret ham en doktorgrad i 1913. Den handlet om termodiffusjon og bygget på oppdagelser som sveitseren Charles Soret (1854–1904) hadde gjort omkring 1879.

Wereide studerte 1913–14 teoretisk fysikk i Paris under Jean Baptiste Perrin og Paul Langevin, i 1915–16 i Leipzig og Göttingens universitet.  Etter diverse studieopphold søkte han om professoratet etter Kristian Birkeland (1867–1917), men dette gikk imidlertid til Lars Vegard (1880–1963) fra Vegårdshei. Derimot var Thorstein i Egypt for å studere det etterlatte arbeidet etter Birkeland, som hadde bodd i Egypt i sine siste år. 

Fra 1919 til 1953 var Wereide dosent ved Fysisk institutt.

Litt om hans andre interesser 
Han gikk deltid ved Tegneskolen og Statens kunstakademi og var god venn med rektor Wilhelm Peters (1851–1935). Wereide var også svært interessert i parapsykologi, og han var aktiv i Norsk Selskap for Psykisk Forskning og Norsk Selskap for Parapsykologisk Forskning. Han gav ut flere bøker om emnet og  traff her journalisten Sophie Margrethe Bredsdorff (1880–1967) som han giftet seg med i 1925.  Som frimurer hadde han høyeste gradering og fikk hederstegnet fra Den Norske Frimurerorden, hvis medlemsblad Meddelelser han hadde grunnlagt.

Utgivelser

Referanser

Kilder 
 «Biofysikk og Miljøfysikk ved Universitetet i Oslo : En historisk oversikt ved Thormod Henriksen» (.pdf)
 
 NRKs fylkesleksikon: Thorstein Gunnarson Wereide

Norske fysikere
Norske malere
Norske frimurere
Alumni fra Universitetet i Oslo
Vitenskapelig ansatte ved Universitetet i Oslo
Personer fra Gloppen kommune
Dave Ryding

David Ryding (født 5. desember 1986) er en britisk alpinist. Han konkurrerer i slalåm.

Han debuterte i verdenscupen i alpint i Alta Badia 21. desember 2009. Ryding deltok for Storbritannia i vinter-OL 2010 og oppnådde en 27.-plass i slalåm som beste resultat. Han deltok også i vinter-OL 2014 og oppnådde en 17.-plass i slalåm som beste resultat. I desember samme år fikk han en fin 17.-plass i WC-cupen i Åre. Flere plasseringer blant de 30 beste gjorde at han fullførte sesongen 2014/15 som nummer 30 sammenlagt i slålåmcupen. Rydings karriere skjøt fart i 2016-sesongen da han tok poeng i alle renn utenom Kitzbühel der han kjørte ut i 2. omgang. Han endte på 22.-plass i slalåmcupen. Han fikk sin første topp ti-plassering i verdenscupen da ble nummer seks i slalåm i Levi 13. november 2016. I sesongen 2016/17 tok han verdenscuppoeng i ti av elleve renn og fikk sitt til da beste resultat med andreplass i Kitzbühel 22. januar 2017. Han ble nummer åtte i slalåmcupen denne sesongen.

I slalåmrennet under Hahnenkammrennene i Kitzbühel 22. januar 2022 vant han sin første verdenscupseier. Han ble dermed den første briten til å vinne et verdenscuprenn i alpint.

Under Vinter-OL 2022 i Beijing, ble han nummer 13 i slalåm.

Pallplasseringer i verdenscupen

Referanser

Eksterne lenker 
 

Britiske alpinister
Deltakere for Storbritannia under Vinter-OL 2010
Alpinister under Vinter-OL 2010
Deltakere for Storbritannia under Vinter-OL 2014
Alpinister under Vinter-OL 2014
Deltakere for Storbritannia under Vinter-OL 2018
Alpinister under Vinter-OL 2018
Deltakere for Storbritannia under Vinter-OL 2022
Alpinister under Vinter-OL 2022